**Strategija internacionalizacije   
Šolskega centra Srečka Kosovela Sežana,   
Višje strokovne šole   
za obdobje 2023 - 2027**

Višja strokovna šola deluje v okviru Šolskega centra Srečka Kosovela Sežana in izvaja dva izobraževalna programa, Oblikovanje materialov in Fotografijo. Študij temelji na prepletu teoretičnih znanj in obrtnih veščin ter ob spremljanju sodobnih trendov zagotavlja razvoj stroke v Sloveniji in tujini.

Pričujoči strateški dokument predstavlja najpomembnejše informacije o strategiji internacionalizacije Višje strokovne šole Sežana (v nadaljevanju VSŠ).

Strategija izhaja iz celostnega pristopa internacionalizacije, ki pozitivno vpliva na vse deležnike VSŠ in njeno celotno delovanje:

* **Globalno usmerjeni študenti in diplomanti**, ki imajo bogate mednarodne in medkulturne izkušnje, postanejo bolj konkurenčni na svetovnem trgu dela.
* **Mednarodno usmerjeno akademsko osebje** VSŠ povečuje možnosti mednarodnega vpliva širitve znanj in prenosa izkušenj pri pedagoškem in strokovnem delu.
* **Mednarodno angažirani sodelavci in študenti** krepijo prepoznavnost in ugled ustanove na mednarodnem nivoju.

VSŠ si prizadeva postati globalno usmerjena, mednarodno uveljavljena institucija, ki s svojim celostnim pristopom k internacionalizaciji zagotavlja vsem svojim deležnikom bogato mednarodno izkušnjo, obogateno z različnimi perspektivami, vrednotami in kulturami. S tem spodbuja razvoj njenih študentov in zaposlenih kot svetovnih državljanov ter pozitivno vpliva na njihovo okolje.

**KLJUČNI STRATEŠKI CILJI:**

1. **Okrepiti mednarodni vpliv stroke na področju oblikovanja materialov in fotografije.**

Cilj je povečati število mednarodnih projektov, ki bodo prispevali k **napredku stroke in prenosu znanja,** ter hkrati **okrepiti število mednarodnih izmenjav s državami tretjega sveta**, ki predstavljajo pomembne vire novih ali že skoraj pozabljenih znanj in izkušenj.

1. **Postati mednarodno ugledna in prepoznavna inštitucija, ki ponuja specifična znanja.**

Cilj je, da inštitucija postane mednarodno priznana in prepoznavna po svoji strokovnosti ter ponudbi specifičnih znanj, ki so ključna in cenjena na globalnem nivoju. To pomeni uveljavitev inštitucije kot vodilnega akterja na svojem področju, kar bo omogočilo privabljanje najboljših študentov, osebja in partnerjev iz celega sveta ter **vzpostavitev trdne mednarodne mreže sodelovanja in izmenjave znanja**.

1. **Pospeševati digitalno preobrazbo.**

Zagotavljanje dostopnosti programa in storitev za vse udeležence s pomočjo integracije digitalnih orodij in tehnologij. Spodbujanje razvoja **digitalnih veščin** med študenti in zaposlenimi ter uporaba digitalnih platform za izboljšanje komunikacije in učinkovitejše upravljanje projektov. S tem pristopom se inovativno izkoriščajo digitalne možnosti, ki ne le olajšujejo dostop do informacij in storitev, ampak tudi krepijo digitalno pismenost in učinkovitost v delovnem okolju.

1. **Krepiti vpliv šole na področju inkluzije, trajnostnega razvoja in demokratičnega življenja.**

Neprestano krepiti vključevanje in sprejemanje raznolikosti v vseh vidikih delovanja in kulturi inštitucije tako, da se zagotovi, da imajo vsi študenti in osebje, ne glede na svoje kulturno ozadje ali osebne značilnosti, enake možnosti za aktivno sodelovanje, razvoj in uspeh. To bo doseženo z aktivnim spodbujanjem in implementacijo politik ter programov, ki podpirajo **inkluzivno okolje**, ter z izvajanjem usposabljanj za osebje in študente, s poudarkom na krepitvi zavedanja, spoštovanju in vrednotenja raznolikosti kot ključnega elementa uspeha.

Obenem pa z ozaveščanjem študentov in osebja glede trajnostnih vidikov oblikovanja, ter njihovim opolnomočenjem prispevati k čistejšemu okolju in boju proti podnebnim spremembam. Z izvajanjem ukrepov za zmanjševanje ogljičnega odtisa, ozaveščanjem o trajnostnih praksah in spodbujanjem **trajnostnega razvoja** vplivati na lokalno in globalno skupnost.

Prispevati pri udeležbi v **demokratičnem življenju** s spodbujanjem aktivne participacije študentov in zaposlenih v procesih odločanja in oblikovanja politik inkluzije in trajnostnega razvoja ter z organiziranjem strokovnih razprav, dogodkov in dejavnosti, ki spodbujajo kritično razmišljanje, spoštovanje različnih stališč ter krepijo državljansko zavest, odgovornost in angažiranost.